Kamu bisa jelasin ke aku soal Rusuhan Kingston 2010 dalam bahasa melayu?

Rusuhan Kingston 2010 berlaku di Kingston, ibu negara pulau Jamaica dan membunuh 73 orang awam dan mencederakan 35 lagi sejak 23 Mei 2010. Seramai 4 askar / polis turut terbunuh dan 500 orang telah ditangkap untuk membantu siasatan. Polis Jamaica mengisytiharkan darurat kerana berlaku rusuhan di tengah bandar semasa memburu raja dadah bernama Christopher "Dudus" Coke. Mereka yang mati dan cedera dihantar ke Hospital Universiti of West Indies. Kebanyakan perusuh menggunakan senjata dan memakai topeng muka.

Pasukan Konstabel Jamaica melaporkan polis brtempur dengan kumpulan pengedar dadah yang kelengkapan senjata mereka mengatasi pihak polis. Kingston barat menjadi kubu kuat Christopher “Dudus” Coke yang cuba mengelak daripada diekstradisi ke Amerika Syarikat atas tuduhan mengedar dadah dan senjata. Christopher dianggap sebagai 'Robin Hood' iaitu merampok harta benda orang kaya dan diserahkan kepada orang miskin. Coke dianggap penyelamat kerana menawarkan kerja, pendidikan dan jaminan keselamatan. Coke juga menjalin hubungan dengan beberapa tokoh politik. Kubu utamanya ialah kawasan setinggan sesak, miskin dan tinggi jenayah di Kingston. Perusuh dan penjenayah menggunakan dahan pokok, kereta lama dan peti sejuk sebagai penghadang.

Di Parlimen, pihak pembangkang menuduh kerajaan sengaja mencetuskan krisis. Perdana Menteri Jamaica Bruce Golding berikrar membersihkan Jamaica daripada imejnya sebagai pusat pengedaran dadah dan ‘medan pembunuhan’. Selepas khabar angin awal Coke mahu menyerah kepada Amerika Syarikat, polis Kingston berjaya menaangkap Coke di pinggiran bandar, tampaknya ketika seorang paderi tempatan, Reverend Al Miller, membantu merundingkan penyerahan dirinya kepada kedutaan A.S